2011. július 25-én benyújtott kereset - Európai Bizottság kontra Belga Királyság
(C-391/11. sz. ügy)
Az eljárás nyelve: francia
Felek
Felperes: Európai Bizottság (képviselők: M. Patakia és A. Marghelis meghatalmazottak)
Alperes: Belga Királyság
Kereseti kérelmek
A Bíróság állapítsa meg, hogy a Belga Királyság - mivel nem fogadta el azokat a törvényi, rendeleti és közigazgatási rendelkezéseket, amelyek az elhasználódott járművekről szóló, 2000. szeptember 18-i 2000/53/EK európai parlamenti és tanácsi irányelv1 2. cikke 1. és 3. pontja, és 5. cikke (1), (2) és (4) bekezdése helyes átültetésének biztosításához szükségesek - nem teljesítette az említett irányelvből eredő kötelezettségeit;
a Belga Királyságot kötelezze a költségek viselésére.
Jogalapok és fontosabb érvek
A 2000/53/EK irányelv átültetésére előírt határidő 2002. április 21-én lejárt. Márpedig a jelen kereset benyújtásának időpontjáig az alperes nem tett meg minden, az irányelv átültetéséhez szükséges intézkedést, vagy legalábbis arról nem tájékoztatta a Bizottságot.
____________
1 - HL L 269., 34. o.; magyar nyelvű különkiadás 15. fejezet, 5. kötet, 224. o.